CELEX: 62011TN0396
Language: ro
Date: 2011-07-22 00:00:00
Title: Cauza T-396/11: Acțiune introdusă la 22 iulie 2011 — ultra air/OAPI — Donaldson Filtration Deutschland (ultrafilter international)

8.10.2011   
            
            
               RO
            
            
               Jurnalul Oficial al Uniunii Europene
            
            
               C 298/19
            
         Acțiune introdusă la 22 iulie 2011 — ultra air/OAPI — Donaldson Filtration Deutschland (ultrafilter international)
   (Cauza T-396/11)
   2011/C 298/35
   Limba în care a fost formulată acțiunea: germana
   
      Părțile
   
   
      Reclamantă: ultra air GmbH (Hilden, Germania) (reprezentant: C. König, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Donaldson Filtration Deutschland GmbH (Haan, Germania)
   
      Concluziile
   
   Reclamanta solicită Tribunalului:
   
               —
            
            
               anularea deciziei Camerei a patra de recurs a Oficiului pentru Armonizare în cadrul Pieței Interne (OAPI) din 18 mai 2011, notificată la 20 mai 2011, în cauza R 374/2010-4;
            
         
               —
            
            
               respingerea căii de atac introduse la 16 martie 2010 de Donaldson Filtration Deutschland GmbH împotriva deciziei diviziei de anulare a OAPI din 29 ianuarie 2010 în procedura de declarare a nulității nr. 2880 C;
            
         
               —
            
            
               obligarea OAPI și a Donaldson Filtration Deutschland GmbH, în cazul în care intervine în prezenta cauză, la plata cheltuielilor de judecată.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „ultrafilter international” pentru produse și servicii din clasele 7, 11, 37, 41 și 42 — marca comunitară nr. 1 121 839
   
      Titularul mărcii comunitare: Donaldson Filtration Deutschland GmbH
   
      Partea care solicită declararea nulității mărcii comunitare: reclamanta
   
      Motivarea cererii de declarare a nulității: cererea se întemeiază pe cauze de nulitate absolută potrivit articolului 52 alineatul (1) litera (a) coroborat cu articolul 7 alineatul (1) literele (b) și (c) și articolul 7 alineatul (3) din Regulamentul nr. 207/2009 întrucât marca atacată este descriptivă.
   
      Decizia diviziei de anulare: admite cererea de declarare a nulității
   
      Decizia camerei de recurs: anulează decizia diviziei de anulare și respinge cererea de declarare a nulității
   
      Motivele invocate: încălcarea articolului 7 alineatul (1) și (3), a articolului 52 alineatul (1) litera (a), a articolului 75 alineatul (1) și a articolului 83 din Regulamentul nr. 207/2009.